Globe Asimi

„Globe Asimi“ – naftos tanklaivis, 1960 m. pastatytas laivų statykloje „Navantia Cadiz“ Kadise, Ispanija. Priklausė Gibraltaro įmonei „Cantabria Shipping Ltd.“ ir plaukiojo su Gibraltaro (Jungtinė Karalystė) vėliava. Laivo ilgis – 170 m.

Tai didžiausias prie Lietuvos krantų sudužęs naftos tanklaivis, kurio katastrofos metu į Baltijos jūrą išsiliejo didžiausias naftos kiekis.Baltijai – sunki naftos kupra . Lietuvos žinios. Nuoroda tikrinta 2014-11-29.

 Avarija 
1981 m. lapkričio 21 d., pučiant 30 m per sek. vėjui, buksyruojamas dviejų vilkikų tanklaivis „Globe Asimi“ užplaukė ant pakrantės seklumos prie Klaipėdos uosto, Lietuvos TSR, ir lūžo perpus. Visi 29 įgulos nariai išsigelbėjo, tačiau iš triumų tiesiai į jūrą išsiliejo 16 493 t mazuto ir 0,13 km² spinduliu jūros paviršius pasidengė iki 30,5 cm storio mazuto plėvele.Shabad, Theodore (1982-01-31). Vast Damage Cited in Baltic Oil Spill. New York Times. Nuoroda tikrinta 2014-11-29. Teršalai štorminių vėjų greitai buvo išnešioti 56,3 km ruožu ir pasiekė Lietuvos bei Latvijos TSR pajūrio kurortus. Viso buvo užteršta 80 km pajūrio ruožo. Dalis teršalų plėvelės, nešamos pasroviui, pasiekė Klaipėdos uostą, apnešdama dokus ir keletą prišvartuotų krovininių laivų.

Teigta, kad aplinkai buvo padaryta 600 mln. tuometinių rublių (arba 900 mln. JAV dol.) žala. Lietuva pritrūko plūduriuojančių užtvarų ir pompų, tad buvo sulaukta pagalbos iš TSRS vidaus (Ventspilio, Novorosijsko, Baku). Vakarų Vokietija į pagalbą atsiuntė savo naujai pastatytą katamaraną „Thor“, kurio paskirtis buvo išsiliejusios naftos valymas. Taip pat iš Čornomorsko pagelbėti atplaukė laivas „Svetlomor“.

 Šaltiniai 

Kategorija:Laivai
Kategorija:Katastrofos Lietuvoje
Kategorija:Katastrofos laivyboje
Kategorija:Lietuvos istorija